open-index/open-wikipedia-markdown huggingface dataset:
... kun siaspeca spico!

***... kun siaspeca spico!*** estas verko de Raymond Schwartz, kiu kolektas diversajn kontribuaĵojn aperintajn en gazetoj kiaj ekzemple *Sennacieca Revuo*. Granda parto el ili temas pri vortoludoj, seksaj humuraĵoj kaj ĝenerale humura rigardo al ĉiutagaĵoj aŭ eĉ al seriozaj aferoj, kiuj malserioziĝas laŭ lia vidpunkto (*ridpunkto*, laŭ unu el liaj multaj vortoludoj). Fakte pripensado pri vortoj estas unu el ĉefaj temoj de tiaj tekstoj.

Konataj eroj de la verko estas partoj *Intime inter ni*, pri esperantaj temoj, *Duoncento da fraŭlinoj*, absolute malserioza trakuro al la mondo per sama strofa skemo: Virino el Berlino ktp., kaj precipe *Ridpunktoj*, nome ĉiujara artikolo por *Sennacieca Revuo* ekde 1951 al 1970, do du jardekoj de meditado humura elirinte el gravaj eventoj de la jaro, parodio de la resumoj en gazetaro.

La popola uzado de literaturo kondukas interalie al vortoludoj. Tiele la popoleca Raymond Schwartz meditas pri vortoj tiele:

## Referencoj 
## Eksteraj ligiloj 
* 
* Katalogo de Heredaĵbiblioteko Hendrik Conscience
* Katalogo "Erfgoedbib" *LibraryThing*

Kategorio:Verkoj el la originala esperantlingva literaturo
Kategorio:Eldonaĵoj de Eldonejo Stafeto
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Sèvres - Lecourbe (pariza metrostacio)

**Sèvres - Lecourbe** [sɛvʁ ləkuʁb] estas stacio de la Metroo de Parizo sur linio 6, en la 15-a arondismento de Parizo. 

## Stacio 
La stacio estis malfermita la . Ĝis la , ĝi nomiĝis **Avenue de Suffren**, el la nomo de Avenuo de Suffren.

La stacio estas supertera sur viadukto en la akso de Bulvardo Garibaldi, okcidente de Placo Henri Queuille (kruciĝejo kun Strato de Sèvres kaj Strato Lecourbe, Avenuo de Breteuil kaj Bulvardo Pasteur).

Ĝia nomo devenas de Stratoj de Sèvres kaj Lecourbe. Strato Lecourbe omaĝas al generalo Claude Jacques Lecourbe (1759-­1815).

## Alirejoj 
La stacio disponas pri alirejo sur la inter-ŝoseo fronte al n-ro 94 de Bulvardo Garibaldi.

## Interkonektoj 
*  RATP 39 70 89
*  N12 N13 N61 N62 N121

## Proksime 
* Liceo Buffon
* Hospitalo Necker-Enfants malades

## Referencoj 
## Bildgalerio 

Station de métro Sèvres-Lecourbe - panoramio.jpg|Stacio *Sèvres - Lecourbe*
Sèvres – Lecourbe (Paris Métro) 1.JPG|Stacio *Sèvres - Lecourbe*
Sèvres-Lecourbe métro virage.jpg|Kurbo en direkto al *Pasteur*
Sèvres-Lecourbe1.jpg|Ŝtuparoj

## Vidu ankaŭ 
* Listo de metrostacioj de Parizo
* Alinomitaj stacioj de la Metroo de Parizo
* Alinomitaj stacioj de la Metroo de Parizo
* Linio 6 de la metroo de Parizo
* Viadukto de Bulvardoj de Grenelle, Garibaldi kaj Pasteur

## Eksteraj ligiloj 
* 

Kategorio:Linio 6 de la metroo de Parizo
Kategorio:Stacioj de la metroo de Parizo
Kategorio:Metrostacioj en la 15-a arondismento de Parizo
Kategorio:Metrostacioj malfermitaj en 1906
Kategorio:1906 en Francio
István Keresztes

**István Keresztes** [iŝtvAn keresteŝ], laŭ hungarlingve kutima nomordo **Keresztes István** estis hungara pastro, monaĥo, profesoro.

István Keresztes http://mek.oszk.hu/03600/03630/html/index.htm naskiĝis la  1601 en Hungara reĝlando en Csallóköz (nuntempa Žitný ostrov en Slovakio). Li mortis la  1666 en Nagyszombat (nuntempa Trnava en Slovakio).

## Biografio 
István Keresztes aĝis 8, kiam li aliĝis al la jezuitoj. Post siaj studoj li pastriĝis kaj monaĥiĝis, poste li estis familia edukisto de Miklós Esterházy (palatino). Post jaroj li longe instruis teologion en Jezuita Universitato de Nagyszombat, kie li estis rektoro inter 1645 kaj 1649 http://www.elte.hu/rektorok. Baldaŭe li estis rektoro en Kassa.

## Elektitaj publikaĵoj 
* *Oratio Funebris in Exequijs Excell. ac ill Comitis...* (Funebra parolado pri palatino Miklós Esterházy), (1645)

## Fontoj 
* hungarlingva biografio (la koncerna teksto estas legebla post klako al litero K, poste serĉu la nomon)

Kategorio:Hungaraj pastroj
Kategorio:Hungaraj profesoroj
Kategorio:Hungaraj jezuitaj monaĥoj
Hetepseĥemuj

**Hetepseĥemuj** estis la unua faraono de la dua egipta dinastio; li regis ĉ. 2828-2800&nbsp;a.&nbsp;K. (von Beckerath)eta|dekstra|230px|Kartuŝo de Hetepseĥemuj en la Reĝa listo de Abidozo (kartuŝo n-o. 9).Lia nomo signifas "*La du povoj estas en paco*", kio verŝajne aludas la finiĝon de la bataloj inter Suba kaj Supra Egiptio.

Manetono lin nomas *Boetos*, laŭ Seksto Julio Afrika, aŭ **Bokos**, en la armena versio de Eŭzebo de Cezareo, kaj donas al li 38 jarojn da regado.

Li etas konsiderata la fondinto de la 2a dinastio, sed oni ne scias kun certero pri lia rilato kaj la antaŭa dinastio, ĉar oni kredas ke li ne estis filo de Kaa. Verŝajne Hetepseĥemuj atingis la tronon per la geedziĝo kun princino.

Ekde lia regado estis foruzitaj la tabuloj eponimaj de la 1a dinastio kaj estis anstataŭitaj de cilindraj sigeloj kun gravuraĵoj. Tio konservigas la nomojn de la ŝtatlaboristoj sed ne informojn pri politikaj aŭ religiaj okazintaĵoj.

Oni kredas ke Hetepseĥemuj estis apartigita de la trono per komploto organizita de lia frato mem.

Kategorio:Faraonoj
Kategorio:2-a egipta dinastio
Uneg

**Uneg**, aŭ **Uaĝnas**, estis la kvara faraono de la dua egipta dinastio ĉ. 2742-2735&nbsp;a.&nbsp;K.

Oni kredas ke li estis **Tlas**, menciita de Manetono, laŭ Seksto Julio Afrika, kiu regis 17 jarojn laŭ li. La Reĝa listo de Torino diras pri 70 jaroj (2.23), kvankam ĝi estas parte detruita.

Lia nomo troveblas, *Uaĝnas*, en la Reĝa listo de Abidozo kaj la Reĝa listo de Sakkara. 230ra|dekstra|Reĝa titolo de Uneg|etaLia titolo aperas ankaŭ en kelkaj ujoj eltrovitaj en la subteraj keloj de la piramido de Ĝoser.

## Notoj 
Kategorio:Faraonoj
Kategorio:2-a egipta dinastio
Edgar Quinet (pariza metrostacio)

**Edgar Quinet** [ɛdɡaʁ kinɛ] estas stacio de la Metroo de Parizo sur linio 6, en la 14-a arondismento de Parizo.

## Stacio 
Ĝi eltiras sian nomon el Bulvardo Edgar-Quinet, kiu omaĝas al historiisto Edgar Quinet (1803-1875).

## Alirejoj 
La stacio disponas unusolan alirejon sur inter-ŝoseo fronte al n-ro 11 de Bulvardo Edgar-Quinet.

## Interkonektoj 
La stacio havas neniun interkonekton kun busoj de RATP.

## Proksime 
* Montparnasse
* Tombejo de Montparnasse

## Vidu ankaŭ 
* Listo de metrostacioj de Parizo
* Linio 6 de la metroo de Parizo

Kategorio:Linio 6 de la metroo de Parizo
Kategorio:Stacioj de la metroo de Parizo
Kategorio:Metrostacioj en la 14-a arondismento de Parizo
Nineĉer

**Nineĉer** estis la tria faraono de la dua egipta dinastio; li regis ĉ. 2785-2742&nbsp;a.&nbsp;K. (von Beckerath).
230px|eta|Fragmento de ujo enhavanta la faraonan simbolon de Nineĉer
Manetono lin nomis *Binotris* (Seksto Julio Afrika) aŭ **Biofis** (Eŭzebio de Cezareo) kaj atribuas al li 47 jarojn da regado.

La Ŝtono de Palermo mencias la celebradon de multnombraj religiaj festoj, la enregistriĝon de kaj brutar-censon (ĉiun duan jaron).

Li daŭrigis la politikon je ampleksiĝado norden, ekiĝinta de liaj antaŭuloj, kiel maniero solidigi la unuiĝon kiun la unua faraono (Narmer) entreprenis.

Manetono komentis ankaŭ ke dum tiu ĉi regado estis permesta la regado de Egiptio fare de inoj.

Kategorio:Faraonoj
Kategorio:2-a egipta dinastio
Natria glukonato

**Natria glukonato**, **glukonato de natrio** aŭ **NaC6H11O7** estas organika natria salo de glukonata acido, blanka substanco uzata kiel nutro-aldonaĵo kaj en la tekstila industrio. Glukonato de natrio same trovas aplikojn en laboratorio kiel kelatigagento, presado kaj en traktado de metala surfaco. Aliaj uzoj estas kiel purigagento por vitraj boteloj, kelatigagento por cemento, korodo-inhibanto kaj en tinkturo-industrio surbaze de alumino. Biologie, oni kredas ke la glukonata anjono estas rapide metabolizita de la korpo, per estigo de la respektivaj karbonatoj:

~\mathsf{2\;NaC_6H_{11}O_7 + Ca(HCO_3)_2 \ \xrightarrow{T}\ Ca[C_6H_{11}O_7]_2 + 2\;NaHCO_3 \uparrow}

Tamen, laŭŝajne ĉiuj glukonatoj, ĉirkaŭ 60%-85% laŭ raporto de la industria toksologio estas senŝanĝe ekskreciataj per la urino. En mamuloj, glukonatoj kaj laktonoj estas gravaj perantoj en la metabolo de karbonhidratoj.

## Sintezo 
* Ekde glukonata acido kaj natria hidroksido:
~\mathsf{C_6H_{12}O_7 + NaOH \ \xrightarrow{T}\ NaC_6H_{11}O_7 + H_2O}
* Ekde natria bikarbonato:
~\mathsf{C_6H_{12}O_7 + NaHCO_3 \ \xrightarrow{T}\ NaC_6H_{11}O_7 + H_2O + CO_2 \uparrow}

## Literaturo 
* Jungbunzlauer 
* Sigma Aldrich
* Codex Alimentarius 
* Santa Cruz Biotechnology 
* ChemicalLand21
* Chemical Book
* EWG's Skin Deep
* Nature Clinical Practice

## Referencoj 
Kategorio:Natriaj kombinaĵoj
Kategorio:Glukonatoj
Nebra (faraono)

**Nebra** aŭ **Raneb**, estis la dua faraono de la dua egipta dinastio; li regis ĉ. 2800-2785&nbsp;a.&nbsp;K. (von Beckerath)
eta|dekstra|steleo de Nebra
Manetono komentis ke li regis en Egiptio 39 jarojn, kaj lin nomas *kaiekos*, laŭ Seksto Julio Afrika, aŭ *Kaikoos*, laŭ Eŭzebio de Cezareo, en la versio de Georgo Sinkelo, aŭ *Cekous*, en la armena versio de Eŭzebio.

Dum lia regado la bovoj Apiso en Memfiso, Mnevis en Heliopolo kaj la ŝafo en Mendes, estis konsideritaj dioj.

Nuntempe oni scias ke la kultado al la bovoj Apis venas, minimume, el la komencoj de la 1a dinastio.

Pluraj gravuraĵoj estis eltrovitaj kun la sigelo de la faraono sub la piramido de Unis en Sakkara, en lia ebla tombo; ankaŭ steleo, kun lia nomo, el Sakkara aŭ Memfiso.

Kategorio:2-a egipta dinastio
Kategorio:Faraonoj
Ghost (sveda muzikgrupo)

**Ghost** estas sveda metalroka muzikgrupo kiu estis formita en Linköping en 2006. La grupo estas fama inter alia pro portado de maskoj. Krome la anoj estas anonimaj kaj kaŝas sian indentecon.

## Diskografio
* Opus Eponymous (2010)
* Infestissumam (2013)
* Meloria (2015)
* Prequelle (2018)
* Impera (2022)
* Skeletá (2025)

Kategorio:Svedaj muzikistoj
Kategorio:Metalroko
Kategorio:Muzikaj grupoj fonditaj en 2008
Jolko

**Jolko** (helene *Iωλκός*, *Jolkós*) estas antikva urbo kaj poliso (urboŝtato) en la greka Tesalio. Nun la loĝloko estas la moderna havenurbo Voloso (). Laŭ la helena mitologio el Jolko ekveturis Jasono kun sia teamo de argonaŭtoj per ŝipo Argo al malproksima Kolĥido por akiri la oran ŝaffelon.

eta|Situo de Jolko ĉe la Golfo de Voloso

Kategorio:Helena mitologio
Magno

**Magno** (helene *Μάγνης*, latine *Magnes*) estas en la helena mitologio filo de Aiolo kaj lia edzino Enareto. Lia avo estis Heleno, prapatro de ĉiuj helenoj.

Liaj fratoj estis:
* Kreteo, fondinto de la urbo Jolko
* Sizifo, fondinto de la urbo Korinto
* Salmoneo, fondinto de la urbo Salmono
* Atamanto, reganto en Orĥomeno
* Dejono, reganto en Focido
* Periero, reganto en Mesenio

## Tradukfonto 
Kategorio:Roluloj de la helena mitologio
Senedi

**Senedi** estis la kvina faraono de la dua egipta dinastio. Li laŭ la nuntempa anglalingva literaturo regis ĉ. 2773 – 2753 a.K. - tio donus al li 20 jarojn da regado (laŭ la egiptologo Jürgen von Beckerath jam ĉ. 2780 - 2769 a.K. - tio estus nur 11 jaroj da regado).
[200ra|eta|dekstra|[kartuŝo|Kartuŝnomo de Senedi]]La Reĝa listo de Abidozo lin nomis 'Senedi'. En la Reĝa listo de Sakkara li aperas kiel **Senedj**.

Kontraste al tio, La reĝa listo de Torino donas al li eĉ 54 jarojn da regado, dum Manetono indikis 41 jarojn. Laŭ la *medicina papiruso de Berlino* li estis sukcedinto de Den.

Post la morto de Senedi, Egiptio ne plu estis regata de nur unu faraono. Multaj egiptologiaj tekstoj por la 125 jaroj de 2775 ĝis 2650 indikas fortajn internajn militojn de la dua egipta dinastio. La fakto ke li estis la lasta unueca faraono, kaj post li (almenaŭ ĝis la komenciĝo de la tria egipta dinastio, do ĝis la regado de faraono Ĝoser komence/meze de la 27-a jarcento antaŭ nia erao) ne plu estis unueca regado, ĉiukaze estas indiko ke lia regado estis komence (aŭ tuj antaŭ) la fortaj internaj militoj de 2775 ĝis 2650.

Kategorio:Faraonoj
Kategorio:2-a egipta dinastio
Neferkara

**Neferkara**, aŭ **Seneferka** (?), estis faraono de la dua egipta dinastio, ĉ. 2724-2719&nbsp;a.&nbsp;K. 

Lia nomo de Horuso povus esti *Seneferka*. Li nur estas konata de kelkaj referencoj en la reĝaj listoj de Egiptio kaj la enskriboj, kun la nomo Seneferka, eltrovitaj en ujoj de la tombo 3505, en Sakkara, apartenanta al la altrangulo *Merka*, datita dum la regado de la reĝo Kaa, kiu regis fine de la unua egipta dinastio.[eta|dekstra|180px|[Kartuŝo de Neferkara]]En la reĝa listo de Sakkara *Neferkara* estas la oka nomo kaj situas inter Senedi kaj Neferkaseker, en la dua dinastio. En la reĝa listo de Torino *Neferkara*, aŭ *Aaka*, troviĝas en la registro 2.25, inter Senedi kaj Neferkasokar.

Dum la malfrua periodo de Egiptio, ĉi tiu faraono ĝuis grandan popularecon.

## Referencoj 
Kategorio:Faraonoj
Kategorio:2-a egipta dinastio
Renault Twingo

**Renault Twingo** estas modelo de aŭtomobilo de la firmao Renault.

## Unua generacio 
* Renault Twingo I (de 1993 ĝis 2007)

Renault twingo 3.jpg|Stirpanelo
Twingo 1 Phase 2 Liegefläche.JPG|Interno
Twingo 1 Phase 2 Rückbank vorgeklappt.JPG|Malantaŭo

## Dua generacio 
* Renault Twingo II (de 2007 ĝis 2014)

Renault Twingo II Phase I Perlmuttschwarz.JPG|Fazo 1, antaŭo
Renault Twingo rear 20080131.jpg|Fazo 1, malantaŭo
Renault Twingo (Facelift) – Heckansicht, 3. März 2012, Ratingen.jpg|Fazo 2, malantaŭo

## Tria generacio 
* Renault Twingo III (ekde 2014)

Renault Twingo 2014 (5).jpg|Interno
Renault Twingo 2014 (6).jpg|Malantaŭaj sidlokoj
Renault Twingo 2014 - engine in the back.jpg|Malantaŭa motoro

## Vidu ankaŭ 
* Renault
* Smart

## Eksteraj ligiloj 
*  Renault Twingo
*  Renault Twingo Cosmic
* Video Renault Twingo 3

Twingo
Kategorio:Francaj aŭtomobiloj
Cambronne (pariza metrostacio)

**Cambronne** [kɑ̃bʁɔn] estas stacio de la Metroo de Parizo sur linio 6, en la 15-a arondismento de Parizo.

## Stacio 
La stacio estis malfermita la . Ĝi tiam situis sur linio 2 sud. 

La stacio estas supertera sur viadukto en la akso de Bulvardo Garibaldi, okcidente de Placo Cambronne.

Ĝia nomo devenas de Placo kaj Strato Cambronne, kiuj omaĝas al generalo Pierre Cambronne (1770-1842).

## Alirejoj 
La stacio disponas pri unusola alirejo sur la inter-ŝoseo de Bulvardo Garibaldi, fronte al n-ro 2.

## Interkonektoj 
*  RATP 80
*  N12 N61

## Proksime 
* Konstruaĵoj de Unesko

## Vidu ankaŭ 
* Listo de metrostacioj de Parizo
* Linio 6 de la metroo de Parizo
* Viadukto de Bulvardoj de Grenelle, Garibaldi kaj Pasteur

## Eksteraj ligiloj 
* 

Kategorio:Linio 6 de la metroo de Parizo
Kategorio:Stacioj de la metroo de Parizo
Kategorio:Metrostacioj en la 15-a arondismento de Parizo
Seĥemib

**Seĥemib perenmaat** estis faraono de la dua egipta dinastio. Li regis ĉ. 2734-2714&nbsp;a.&nbsp;K.eta|230ra|Sigelo de SeĥemibPlej probable Seĥemib estis la sama reĝo konata per la nomo de Horuso **Peribsen**.

Li estis altrangulo kiu pro nekonataj kialoj, eble religiaj, ŝanĝis sian Horus-nomon atinginte la povon, laŭ opinio de E. Drioton, J. Vandier kaj W. Káiser. Li entroniĝis sub la nomo '*Horus-Seĥemib*, sed poste ĝin ŝanĝis al *Seth-Peribsen*; eble pro ribliĝo en la nordo kontraŭ la sudo de Egiptio.

Oni pensas ke li forlasis Memfison (Seth reprezentis la Supran Egiption kaj Horuso estis protektinto de la Suba Egiptio) kaj revenis por esti enterigita en Abidozo, sude, revenigante tradicion kiun liaj antaŭuloj ĉesis praktiki. Verŝajne en tiu ĉi periodo la povo estis dividita kaj regis du reĝoj, disiĝante la Supra kaj la Suba Egiptio.

Kategorio:Faraonoj
Kategorio:2-a egipta dinastio
Granda trakino

La **granda trakino** aŭ **vulgara trakino** (*Trachinus draco*) estas fiŝo el la familio de la trakinoj kiu antaŭ ĉio troviĝas en la Mediteraneo.

La fiŝo estas fifama pro siaj venenaj pikiloj, kiuj povas kaŭzi dolorajn pikojn.

## Nomoj 
* Sinonimo: *Echiichthys draco*
* : Grote pieterman, arend (be)
* : Grande vive
* : Greater weever fish
* : Großer Weberfisch, Petermännchen
* : Pez Araña

## Karakteristikoj 
La granda trakino estas ĝis 40 centimetroj longa, svelta fiŝo kun flanke platpremita korpo kaj la konstruo de perkoforma fiŝo. Ĝi havas relative grandan kapon kun suprendirektata buŝo. Ĝi estas grandparte verdgriza ĝis flavbruna, la dorso pli malhela ol la flankoj kaj la ventro kun malhelaj, mallongaj strioj. Super la okuloj staras du ĝis tri pikiloj.

La brustonaĝilo estas rondigita kun noĉo. La du pikiloj de la unua dorsonaĝilo kaj tiu de la brankokovriloj estas provizataj de venenoglandoj. La pikiloj havas kanelojn kaj tuj kiam ili estas premtuŝataj, la veneno estas eksterenpremata tra la kaneloj.

## Vivmaniero 
La granda trakino ĉefe ĉasas dumnokte je etaj fiŝoj aŭ krustacoj kiuj vivas sur la marfundo. Dumtage ĝi kaŝas sin sub la sablo. Ĝia venena pikilo servas nur por defendo.

La frajotempo de la granda trakino daŭras de proksimume la komenciĝo de junio ĝis la fino de aŭgusto. La ovoj ŝvebas en la akvo inter la planktono.

## Habitato 
La fiŝo vivas sur malmola sablo- kaj kotofundo en kiu ĝi dum ĝeno tre rapide povas enfosi, pro kio ĝi ofte ne aŭ apenaŭ videblas. Ĝi troviĝas je profundecoj de pli ol 100 metroj.

## Disvastiĝo kaj troviĝo 
La granda trakino troviĝas en la Mediteraneo, la Nigra maro, la orienta Atlantiko kaj en la Kategato. Laŭlonge la nederlanda kaj belga marbordo la fiŝo ekde la 1960-aj jaroj fariĝis sufiĉe rara pro la uzo de fundo-fiŝkaptiloj en la suda Norda maro.

## Minacoj kaj protekto 
La granda trakino troviĝas sur la Nederlanda Ruĝa Listo (fiŝoj) kiel *minacata* sed ne sur la internacia IUCN Ruĝa Listo.

## Rimarkoj 
* La plejmultaj akcidentoj kun grandaj trakinoj okazas pro senatenteco, de naĝantoj kiuj metas manon aŭ piedon sur la enfosita fiŝo.
* La veneno tuj kaŭzas akran, elradiantan doloron, naŭzan senton kaj lokajn ŝvelaĵojn. En raraj kazoj la veneno povas esti mortiga.
* La veneno antaŭ ĉio enhavas proteinojn kaj estas termo-nestabila, ĝi estas neŭtraligita per varmo. Kiel rimedo varma akvo de pli ol 40 celsiaj gradoj helpus. Ankaŭ termoŝoko, alterna elmeto al varmo kaj malvarmo, neŭtraligus la venenon.

## Referencoj 
## Eksteraj ligiloj 
* priskriboj kaj bildoj je FishBase

Kategorio:Fiŝoj
Kategorio:Perkoformaj
Preĝejo Mario Magdaleno (Griesheim)

eta|Evangelia preĝejo en Griesheim eta|Interno La **Kirko Mario Magdaleno** estas belega protestantisma preĝejo situanta en la Griesheim, kvartalo urba de Stadtilm, Germanio. Ĝi estas unu el la plej malnovaj en tuta Turingio.

## Historio 
Proksime de la iama kavalirbieno troviĝas altebenaĵe ĉe la okcidenta vilaĝorando romanika preĝejo. Kontraŭe al aliaj romanikaj halokirkoj en la regiono ĝi havis ekde la komenco ne nur unu sed du portalojn, norde kaj sude. Tiu ĉi apartaĵo kaj la relative riĉa ornamo de la timpanoj kaj vandoj atestas la gravecon de tiu ĉi kirko: ja, ĝi estis la privata kirko de la en la vilaĝo rezidinta Dinastio Griesheim.

La suda portalo estas pli bela ol la norda. Ĝian timpanon dividas kolono sur atika bazo kaj kuba kapitelo kaj havas plurajn rozojn. Okcidente de la portalo, ĉe la alteco de la soklo, estas reliefa ŝtono kun duona figuro de viro kiu tenas sin ĉe du ringoj.

Ĉe la sudekcidenta angulo de la kirko estas t.n. "Blecker", vizaĝo-masko kun eltirita lango. Pluraj belaj tomboŝtonoj troviĝas ĉirkaŭ la kirko.

## Interno 
Poste la romanika kirko ofte alikonstruitis. Dum la malfrugotika epoko faritis anstataŭ la apsido ĥorpoligono kaj en 1673 instalitis duobla galerio. Restoj de la romanika origino videblas ankoraŭ ĉe la triumfa arko. Gotika estas sakramenteja niĉo kaj grupo de tri krucumitoj. Ĝi datumas de post 1475 kaj estas nun parto de la altaro baroka.

## Eksa kastelo 
Sur la nun malplena plataĵo malantaŭ la preĝeja muro estis ĝis sia barbara malkonstruo en 1949 granda baroka kastelo, kiu dum jarcentoj karakterizis la silueton de la komunumo. Respondecis pri tiu agadaĉo la sovetaj administradantoj en GDR. Temis pri Kastelo Griesheim.

## Literaturo 
Sparkassen-Kulturstiftung Hessen-Thüringen (eld.): *Kulturelle Entdeckungen. Thüringen. Band 3*, 2010, ISBN 978-3-7954-2461-9, p.&nbsp;124-125

## Eksteraj ligiloj 
* Informoj pri la kirko kun multaj bildoj 

Kategorio:Distrikto Ilm
griesheim
griesheim
griesheim
Natria heksafluoro-platenato

**Natria heksafluoroplatenato**, **heksafluoroplatenato de natrio** aŭ **Na2[PtF6]** estas neorganika kombinaĵo de natrio, fluoro kaj plateno, rezultanta el reakcio inter la heksafluoroplatenata acido kaj natria hidroksido, "natria oksido" aŭ natria karbonato. Ĉiuj heksafluoroplatenatoj, samkiel la heksafluoroarsenatoj eksplode reakcias kun organikaj materialoj kaj akvo.

## Sintezo 
* Traktado de heksafluoroplatenata acido kaj natria hidroksido
\mathsf{H_2[PtF_6] + 2\;NaOH \ \xrightarrow{}\ Na_2[PtF_6] + 2\;H_2O}
* aŭ natria bikarbonato
\mathsf{H_2[PtF_6] + Na_2CO_3 \ \xrightarrow{}\ Na_2[PtF_6] + 2\;H_2O + CO_2}

## Literaturo 
* Fluorine Chemistry, Volume 5, J.H. Simons
* The Oxidation of Oxygen and Related Chemistry: Selected Papers of Neil Bartlett, Neil Bartlett
* Chemical Book
* Fluorine Chemistry
* Bretherick's Handbook of Reactive Chemical Hazards: 2-Volume Set, Peter Urben
* A-Level Chemistry, E. N. Ramsden
* Fluorine Chemistry, Volume 5, J.H. Simons

## Referencoj 
Kategorio:Natriaj kombinaĵoj
Kategorio:Fluoraj kombinaĵoj
Kategorio:Platenaj kombinaĵoj
Natria heksafluoro-aluminiato

**Natria heksafluoroaluminiato**, **heksafluoroaluminiato de natrio** aŭ **Na3[AlF6]** estas neorganika kombinaĵo de fluoro, natrio kaj aluminio, blanka salo kiu nature okazas kiel la mineralo kriolito, kaj vaste uzata en industria produktado de aluminio. En 1957, natria aluminia heksafluorido estis registrita kiel pesticido en Usono, hodiaŭ kvar aliaj substancoj per tiu formulo estas registritaj.

## Uzoj 
La ĉefa apliko de sinteza kriolito estas kiel solvaĵo aŭ fluo por elektrolizo de la aluminia oksido samkiel baŭksito. La konvertado de aluminiaj oksidoj en metalan aluminion necesas ke la metalaj jonoj dissolviĝu por ke ili povu akcepti elektronojn provizitajn per la elektroliza ĉelo. Iu miksaĵo da kriolito kaj iom da "aluminia bifluorido" agas kiel solvanto. Kontraŭe al normalaj solvaĵoj, ĉi-salo bezonas temperaturojn atingantajn  por fandiĝi. Aliaj uzoj de la natria heksafluorido de aluminio estas kiel komponaĵo por vitraĵoj kaj emajloj kaj en la kaŭĉuka industrio.

## Sintezo 
* Fando de natria hidroksido kaj alumino:
~\mathsf{6\;NaOH + Al_2O_3 + 12\;HF \ \xrightarrow{T}\ 2\;Na_3AlF_6 + 9\;H_2O}
* Pere de saturita solvaĵoj de natria fluorido kaj aluminia fluorido:
\mathsf{3\;NaF + AlF_3 \ \xrightarrow{}\ Na_3[AlF_6]\downarrow }
* Fando de aluminia fluorido, amonia fluorido kaj natria nitrato:
\mathsf{3\;NaF + Al(OH)_3 + 3\;HF \ \xrightarrow{}\ Na_3[AlF_6]\downarrow + 3\;H_2O }
* Traktado de aluminia fluorido kaj natria fluorido:
\mathsf{AlF_3 + 3\;NH_4F + 3NaNO_3 \ \xrightarrow{}\ Na_3[AlF_6]\downarrow + 3\;NH_4NO_3 }
* Fando de aluminia sulfato kaj natria fluorido:
\mathsf{Al_2(SO_4)_3 + 12\;NaF \ \xrightarrow{}\ 2\;Na_3[AlF_6]\downarrow + 3\;Na_2SO_4 }

## Reakcioj 
* Per alta temperaturo, ĝi jone dissolviĝas:
\mathsf{Na_3[AlF_6] \ \stackrel{\xrightarrow{1000^oC}}{\xleftarrow[\ \ \ \ \ \ \ ]{}}\ 3\;Na^+ + [AlF_6]^{3-} }
* Kiam plu hejtata, ĝi ekmalkomponiĝas:
\mathsf{[AlF_6]^{3-} \ \stackrel{\xrightarrow{>1000^oC}}{\xleftarrow[\ \ \ \ \ \ \ \ ]{}}\ [AlF_4]^- + 2F^- }
* Per traktado kun fortaj acidoj ĝi estas atakata:
\mathsf{2\;Na_3[AlF_6] + 9\;H_2SO_4 \ \xrightarrow{\ }\ 6\;NaHSO_4 + Al_2(SO_4)_3 + 12\;HF\uparrow }
* Ĝi same reakcias kun fortaj alkaloj:
\mathsf{Na_3[AlF_6] + 4\;NaOH \ \xrightarrow{\ }\ Na[Al(OH)_4] + 6\;NaF }

## Literaturo 
* Sigma Aldrich
* ChemicalLand21
* Chemical Book
* NIST National Institute of Standards and Technology
* Santa Cruz Biotechnology 

## Referencoj 
Kategorio:Natriaj kombinaĵoj
Kategorio:Fluoraluminiatoj
Kategorio:Aluminiaj kombinaĵoj
Kvara egipta dinastio

eta|260px|Piramidoj de la ebenaĵo de Gizo.
[eta|dekstra|260px|Statuo de [Menkaŭra, flankita de Hatoro kaj Bat]]
La **kvara dinastio** estas parto de la Malnova imperio de Egiptio. Ĝi komenciĝis ĉirkaŭ la jaro 2630&nbsp;a.&nbsp;K. per la regado de Snofru kaj finiĝis ĉirkaŭ la jaro 2500&nbsp;a.&nbsp;K. per tiu de Ŝepseskaf (aŭ eble per tiu de Ĝedefptah, citita de Manetono). Tiuj ĉi faraonoj lasis la ĉefurbecon en Memfiso, kiel tiuj de la 3a dinastio. Oni ne scias bone kiel tiu ĉi dinastio finiĝis; la sola indico estas ke pluraj gvidantoj kaj altaj ŝtatlaboristoj de la kvara dinastio estas dokumentitaj konservante sian postenon en la sekva 5a dinastio sub la regado de Userkaf.

## Faraonoj de la 5a dinastio 
* Jaroj da regado laŭ la Reĝa listo de Torino

[eta|center|500px|[Reĝa listo de Abidozo. kastuŝoj 20-25.]]


!04 
Kategorio:26-a jarcento a.K.
Kategorio:27-a jarcento a.K.
Internacia Botanika Kongreso

eta|Sovetunia poŝtmarko por la kongreso de 1975.
La **Internacia Botanika Kongreso** aŭ en angla internacie *International Botanical Congress* (**IBK** aŭ **IBC**) estas internacia kunveno de botanikistoj en ĉiuj sciencaj fakoj, rajtigita de la *Internacia Asocio de Botanikaj kaj Mikologiaj Societoj* (*IABMS*) kiu okzas ĉiun sesan jaron, kun loko rotacianta inter diversaj kontinentoj. La nuna nombrosistemo por la kongresoj ekas el la jaro 1900; la 18a IBK okazis en Melburno, Aŭstralio, el 24a al 30a de Julio 2011, kaj la 19a IBK okazos en Ŝenĵeno, Ĉinio, el 23a al 29a de Julio 2017.

La IBK havas povon por ŝanĝi la ICN (Internacia Kodo de Nomenklaturo por algoj, fungoj kaj plantoj), kiu estis renomita de la Internacia Kodo de Botanika Nomenklaturo (ICBN) ĉe la 18a IBK. Formale la povo kuŝas ĉe la Plenuma Sesio; praktike tiu aprobas la decidojn de la Nomenklatura Sekcio. Tiu Nomenklatura Sekcio kunvenas antaŭ la aktuala Kongreso kaj pritraktas ĉiujn proponojn por modifi la Kodon: tio inkludas ratifi rekomendojn el sub-komitatoj pri konservendaj botanikaj nomoj. Por malpliigi la riskon de tro rapida decido la Nomenklatura Sekcio adoptas postulitan majoritaton de 60% por ajn ŝanĝo ne jam rekomendita de komitato.

## Referencoj 
## Eksteraj ligiloj 
* International Association of Botanical and Mycological Societies  (IABMS)

Kategorio:Botaniko
Kategorio:Botanikaj asocioj
Kategorio:Internaciaj sciencaj organizaĵoj
Algoscienco

[eta|250ra|Algo en Hazards Bay, [Nacia Parko Freycinet, Tasmanio, Aŭstralio.]]

**Algoscienco** estas la scienca studo de algoj. **Algologio** aŭ algoscienco estas branĉo de vivoscienco kaj ofte estas rigardata kiel subfako de botaniko. La internacia formo *fikologio* (el greka φῦκος, *fikos*, "algo"; kaj λογία, *logia*) malindas en Esperanto inter alia pro evitenda konfuzo kun la radiko de *fiki*.

Algoj estas gravaj plantoj kiel unuarangaj produktantoj en akvaj ekosistemoj. Plej algoj estas eŭkariotoj, fotosintezantaj organismoj kiuj vivas en malseka medio. Ili distingiĝas el pli altaj plantoj pro manko de veraj radikoj, tigoj aŭ folioj. Ili ne floras. Multaj specioj estas unusol-ĉelaj kaj mikroskopaj (inklude fitoplanktonon kaj aliajn mikroalgojn); multaj aliaj estas multĉelaj je unu grado aŭ alia, kelkaj el tiuj kreskas al ia grando (por ekzemplo, makroalgoj kiaj brunaj algoj kaj Sargasoj *Sargassum*).

Algoscienco inkludas la studon de prokariotaj formoj konataj kiel blu-verdaj algoj aŭ cianobakterioj. Nombro de mikroskopaj algoj ekzistas ankaŭ kiel simbiozuloj en likenoj.

## Eksteraj ligiloj 
* Algae: The World's Most Important "Plants" video lecture by Russell Chapman from 2006.
* British Phycological Society
* International Phycological Society 
* Algological Studies is an international journal of phycology which publishes peer reviewed scientific papers of international significance from the entire field of algology (phycology)
* AlgaeBase
* Seaweed Site

Kategorio:Biologio
Kategorio:Algoj
Plantkemio

**Plantkemio** aŭ **Fitokemio** estas striktasence la studo de fitokemiaĵoj, nome kemiaĵoj derivaj el plantoj. En pli larĝa senco tiuj terminoj estas ofte uzataj por priskribi la grandan nombron de duarangaj metabolaj konsistaĵoj troviĝantajn en plantoj. Multaj el tiuj estas konataj por havigi protekton kontraŭ atakoj fare de insektoj kaj plantomalsanoj. Tiuj montras ankaŭ nombran protektajn funkciojn por homaj konsumantoj.

Fitokemio povas esti konsiderata subfako ĉu de Botaniko aŭ de Kemio. Ties agadoj povas esti disvolvigataj ĉu en botanikaj ĝardenoj aŭ en naturo kun la helpo de Etnobotaniko. La aplikaĵoj de tiu fako povas esti utilaj por Farmakologio, aŭ por malkovro de novaj drogoj, aŭ kiel helpo por studoj de planta fiziologio.

## Vidu ankaŭ 
* Fitogeografio
* Fitosociologio
* Fitoplanktono
* Fitosanitaraj produktoj

Kategorio:Botaniko
Kategorio:Kemio
Molekula genetiko

**Molekula genetiko** estas fako de biologio kaj genetiko kiu studas la strukturon kaj funkcion de genoj je molekula nivelo. Molekula genetiko uzas la metodojn de genetiko kaj de molekula biologio por klarigi molekulan funkcion kaj interagadojn inter genoj. Ĝi nomiĝas tiele por diferenci ĝin el aliaj subfakoj de genetiko kiaj ekologia genetiko kaj genetiko de populacioj.

Krom determini la modelon de descendantoj, molekula genetiko helpas al kompreno de disvolviĝ-biologio, nome genetikaj mutacioj kiuj povas okazigi kelkajn tipojn de malsanoj. Pere de uzado de metodoj de genetiko kaj de molekula biologio, molekula genetiko malkovras la tialojn kial trajtoj estas portataj kaj pri kiel kaj kial kelkaj povas mutacii.

## Eksteraj ligiloj 
* NCBI: http://www.ncbi.nlm.nih.gov/About/primer/genetics_molecular.html

## Plia legado 
* Sites and databases related to genetics, cytogenetics and oncology , ĉe Atlas of Genetics and Cytogenetics in Oncology and Haematology
* Jeremy W. Dale kaj Simon F. Park. 2010. Molecular Genetics of Bacteria, 5a Eldono ISBN 978-0470741849
Deus otiosus

La *neaganta dio*, *izoliĝinta dio*, aŭ "indiferenta dio", latine: “Deus otiosus”, estas kreanta dia estulo kiu donas la vivon al la mondo, al la homaro kaj al ĉiuj plej gravaj institucioj ene de iu religio, sed kiu sekve malpartoprenas en la vivo de sia kreaĵo: nome diaĵo kiu izoliĝas kaj fermiĝas en sia perfekteco.

Tiu pozicio estis rimarkinda perspektivo en la historio de la religioj kaj de la filozofio. Dio, post la kreo, estus deleginta la regadon al naturaj spiritoj aŭ al interaj estuloj. 
En la antikva greka mondo, la *senmova motoro* de Aristotelo ne povas esti konsiderita klasika kazo de tiu pozicio, dum tiaj estis la *dioj* de Epikuro, indiferentaj pri aferoj, kiujn, tamen, ili ne kreis.

En la klerisma diismo, la racia religio rekuperis tiun koncepton pri Kreinto de la Universo kiu ne intervenas kaj ne entrudiĝas en sia verko.

La juda, kristana kaj islama pozicioj baziĝas sur la figuro de iu Dio kreinto de la mondo kiu pri ĝi kontinue zorgas.

## Konceptaj malsamecoj 
La *dio izoliĝinta* aŭ *deus otiosus* nek konuzendas kun la *deus absconditus* (Dio kaŝiĝinta) de la Negativa teologio kaj de la dialektika teologio de Karl Barth, nek kun la *al Dio nekonata* (greke: δεὸς ἄγνωστος) al kiu referencis Paŭlo de Tarso laŭ la Agoj de la Apostoloj 17,22-23:* Kaj Paŭlo staris meze de la Areopago, kaj diris: Atenanoj, mi rimarkas, ke vi estas ĉiurilate tro servemaj al diaĵoj. 23 Ĉar preterpasante kaj rigardante viajn adorataĵojn, mi trovis ankaŭ altaron, sur kiu estis skribite: AL DIO NEKONATA. Kiun do vi nekonante adoras, Tiun mi predikas al vi *.

## Notoj 
## Vidu ankaŭ 
* Deus absconditus
* Anu
* Deo ignoto
* Listo de latinaj eldiroj
* Apofata teologio
* Negativa teologio
* Karl Barth
* Diismo

## Bibliografio 
* Angelo Brelich, *Introduzione alla storia della religioni*, Roma, Edizioni dell'Ateneo, 2003, ISBN 9788884760432.
* Volker Leppin: *Deus absconditus und Deus revelatus. Transformationen mittelalterlicher Theologie in der Gotteslehre von „De servo arbitrio“*; in: Berliner Theologische Zeitschrift 22 (2005), S. 55–69, ISSN 0724-6137

Kategorio:Latina lingvo
Kategorio:Kristana teologio
Kategorio:Filozofio de religio
Ĥaseĥemuj

**Ĥaseĥemuj** estis la lasta faraono de la 2a dinastio kaj de la Frua Dinastia Periodo de Egiptio. Li regis Gobernó ca. 2709 - 2682&nbsp;a.&nbsp;K. [eta|180ra|Statuo de Ĥaseĥemuj. [Egipta muzeo en Kairo.]]Li estis edzo de *Nemaathapi*, estis patro de *Initkaes* kaj *Hetephernebti*, kaj eble bopatro de Sanaĥt kaj Ĝoser.

Li estas konsiderata reunuiganto de *la Du Teroj* (Egiptio), dividita post la regado de Peribsen. Li metis finon al la ribeliĝoj de la nordaj nomosoj pere de fianĉiĝo kun la princino *Nemaathapi*, el Suba Egiptio, plifirmigis sian povon super la tuta teritorio. Oni kredas ke reunuigante la landon li ŝanĝis sian nomon *Ĥaseĥem* al Ĥaseĥemuj.

Ĥaseĥemuj translokigis la ĉefurbecon al Hierakompolo, en la sudo de la lando, kaj estis la unua kaj lasta fojo kiam Egiptio estis regata el tiu urbo. Li firmigis la naciisman senton kaj reestabligis la kultadon al Horuso, kune al tiu de Seth kiu estis disvastigita de Seĥemib dum la kriza periodo. Li estis enterigita en la reĝa nekropolo de Umm el-Kaab, en Abidozo; en la tombo de Ĥeseĥemuj estis eltrovitaj multaj sigeloj kun la nomo de Neĉerĥet, kiu estis taskita por la funebraj ritoj (eble lia filo aŭ bofilo). Per Ĥaseĥemuj finiĝas la dua dinastio, kaj kun ĝi la Frua Dinastia Periodo de Egiptio.

## Referencoj 
Kategorio:Faraonoj
Kategorio:2-a egipta dinastio
Kvina egipta dinastio

[eta|170px|[La sidanta skribisto. Luvro.]]
La **kvina dinastio** de Antikva Egiptio komenciĝis en la jaro 2500&nbsp;a.K. kaj finiĝis &nbsp;a.K. Ĝi apartenas al la Malnova imperio de Egiptio.

Manetono skribis ke tiuj ĉi reĝoj regis ekde Elefantina, kvankam la arkeologoj eltrovis klarajn evidentaĵojn por demonstri ke iliaj reĝaj rezidejoj troviĝis en Ineb-hedi, «Blanka Muro», Memfiso. Oni ne certas kiel tiun ĉi dinastion fondis Userkaf.

Dum tiu ĉi dinastio, la egipta religio spertis gravajn ŝanĝojn. Estiĝis la unuaj versioj konataj de funebraj alvokoj enskribitaj sur reĝaj tomboj, konataj kiel Piramidaj tekstoj. La kultado al la dio Reo pliiĝis, kaj la reĝoj Userkaf kaj Menkauhor konstruigis templojn dediĉitaj al Ra en Abusir. Pli malfrue en tiu ĉi dinastio, la kultado al Oziriso iĝis grava, el kiuj la plej gravaj enskriboj aperis en la tombo de Unis.

Inter la nobelaj egiptoj de tiu ĉi epoko, Ptahhotep, granda veziro de Ĝedkara-Isesi, gajnis famon pro sia saĝeco. La «maksimoj de Ptahhotep» estis atribuitaj al li de liaj postaj kopiistoj. La tomboj de la nobeloj estis ankaŭ ornamitaj per enskribaĵoj, kiaj la reĝaj, sed anstataŭ la preĝoj kaj sorĉoj, estis skribitaj en ĝiaj muroj, la vivo de la mortintoj.

Kiel en pasintaj tempoj, ili sendis ekspediciojn al la mintavoloj de Uadi Maghara kaj Uadi Ĥarit en Sinajo por akiri la turkison, kaj al la nordokcidentaj de Abu Simbel por gnejso. Ankaŭ ili sendis komercajn ekspediciojn al la sudo, al Punt, je la serĉado de malakito, mirho, kaj sukceno. La arkeologiaj eltrovoj en Biblos pruvigas diplomatiajn ekspediciojn senditajn al tiu urbo de la fenicoj. La malkovraĵoj kiuj portas la nomojn de pluraj reĝoj de la kvina dinastio en la regiono Dorak, proksime al la Marmora Maro, povas esti pruvaĵoj pri komercaj rilatoj, kvankam ili daŭre estas enigmo.

## Faraonoj de la kvina dinastio 
[center|eta|500px|[Reĝa listo de Abidozo. Kartuŝoj 26–33.]]

!05 

Kategorio:24-a jarcento a.K.
Kategorio:25-a jarcento a.K.
La sidanta skribisto

[eta|*La sidanta skribisto*, ekspoziciita en la [Muzeo Luvro, Parizo.]]

**La sidanta skribisto**, ankaŭ konata kiel ***La sidanta skribisto de Luvro***, estas unu el la statuoj plej karakterizaj de la skulptarto de la Malnova imperio de Egiptio, kaj unu el la plej famaj kaj bone konservataj el la tuta egipta civilizo. Ĝi estis skulptita inter la jaroj 2480 kaj 2350&nbsp;a.&nbsp;K.

Ĝi estis realigita en epoko kiam Egiptio troviĝis en la pinto de sia gloro kaj estis forlasita la konstruado de grandaj piramidoj: la metiistoj okupiĝis pri pliaj fakoj, la tomboj kaj temploj akiris pli kompleksan arkitekturan stilon kaj la arto okupiĝis pri pli etaj objektoj, reproduktante la ĉiutagan vivon. La skribistoj, nepraj en la ŝtato fortege centralizita, estis ofte reprezentitaj.

La statuo estis eltrovita en la nekropolo de Sakkara, situanta en la okcidenta bordo de la rivero Nilo, fronte al la malnova urbo Memfiso, kiu estis la ĉefurbo de la Malnova imperio de Egiptio, kaj oni kredas ke ĝi reprezentas altan funkciulon de la administrado. Metita en kapelo de tombo, la statuo partoprenis la ceremoniojn kaj ricevis la oferdonojn por la mortinto, ĝia karaktero estis funebra.

Ĝia korpo estas skulptita sur kalkoŝtono, kaj ĝiaj okuloj tajlitaj sur kvarco blanka kaj ebono. Ĝia vizaĝo estas atentokapta kaj rigardo vivanta. Parto de la korpo estas tre realisma, rimarkindas la vangostoj kaj vangoj, kaj la okuloj montras grandan realismon. La manoj estas tajlitaj per pena detalado.

Nuntempe la statuo troviĝas en la Muzeo Luvro de Parizo, Francio.

Kategorio:Skulptaĵoj de Antikva Egiptio
Kategorio:Luvro
Kategorio:5-a egipta dinastio
Demotika skribo

[eta|300px|Teksto en demotika skribo, kopio de la [Rozeta ŝtono.]]
La termino **egipta demotiko** temas kaj pri la skribo kaj pri la egipta lingvo kiu estiĝis en la lasta etapo de la Antikva Egiptio. Por ĝin skribi estis uzata la demotika ideografia skribo. Ĝi deriviĝas el la hieratika skribo uzata ĉe la Nildelto. La termino estis uzata unuafoje de la greka historiisto Herodoto, por distingi ĝin disde la skriboj hieratika kaj hieroglifa.

Post ĝia enkonduko, la hieratika skribo estis daŭre uzata por religiaj celoj, dum la demotiko estis pli uzata kun ekonomiaj kaj literaturaj celoj. kontrasto kun la hieratiko, kiu estis kutime skribita sur papirusoj aŭ ostrakono, la demotiko kelkfoje estis skribita sur ŝtonoj kaj ligno.

La egipta demotika skribo estis ekuzita ĉirkaŭ la jaro 660 a.K. kaj iĝis la reganta skribsistemo de la Antikva Egiptio en la jaro 600 a.K. Komence de la 4-a jarcento ĝi estis anstataŭita de la greka lingvo en la oficialaj tekstoj; ĝia lasta konata uzo estis en 452 p.K., skribita sur la muroj de la templo dediĉita al Iziso, en Philae.

Kategorio:Egipta lingvo
Diorito

eta|dekstra|250px|Diorito.

La **diorito** estas plutona roko el intermeza konsisto ĝenerale konsistanta el du trionoj da plagioklaso kaj triono da malhelaj mineraloj kiaj hornblendo, biotito kaj kelkfoje pirokseno. La vulkana ekvivalento de la diorito estas la andezito. Komparita kun aliaj magmorokaĵoj la diorito kaj la magma diorita-andezito estas akvoriĉa (H2O) kiel videblas en la 1.15 wt% de akvo kiun la dioritoj mezume havas. La dioritoj oftas en orogenezaj zonoj. Kutime ili estas konsiderataj la plej primitivaj rokoj el la familio de la granitoj.

## Mineralogio kaj kemio 
La diorito ĝenerale konsistas, volume, el du trionoj da plagioklaso kaj triono da malhelaj mineraloj kiaj hornblendo, tazito kaj kelkfoje pirokseno. Tamen, la kvanto da plagioklaso povas esti tiel malalta kiel 50% el la volumo, sed ne pli ol tio.

La diorito ankaŭ povas havi kvarcon, magnetiton, titaniton, sulfidajn mineralojn, zirkonon, apatiton kaj ilmeniton kiel akcesoraj mineraloj.

La precipa diferenco inter la diorito kaj la gabro estas ke ĉi lasta havas variaĵojn de plagioklaso pli riĉaj je kalko. Diorito kun feldspato estas nomata monzodiorita.

Kemia komponaĵo mezuma de la andezitoj laŭ maso-procento de oksidoj estas:

*La ciferoj estas mezumoj de 2600 analizoj de dioritoj.*

Malgraŭ tio ke ĝiaj proprecoj tre similas al tiuj de la granito, ĉi tiu roko ne oftas en la konstruado.

## Notoj 
Kategorio:Plutonaj rokoj
Kategorio:Magmorokaĵoj
Natria heksakloro-platenato

**Natria heksakloroplatenato **, **heksakloroplatenato de natrio** aŭ **Na2[PtCl6]** estas neorganika komponaĵo de natrio, kloro kaj plateno, oranĝokolora kristalo rezultanta el reakcio inter heksakloroplatenata acido kaj natria hidroksido. Heksakloroplatenata acido estas produkto de nitrata acido, plateno kaj klorida acido:

\mathsf{Pt + 4\;HNO_3 + 6\;HCl \ \xrightarrow{100^oC}\ H_2PtCl_6 + 4\;NO_2 + 4\;H_2O  \downarrow}

## Sintezo 
* Traktado de heksakloroplatenata acido kaj natria hidroksido
\mathsf{H_2(PtCl_6) + 2\;NaOH \ \xrightarrow{}\ Na_2[PtCl_6] + 2\;H_2O}
* aŭ natria bikarbonato
\mathsf{H_2(PtCl_6) + Na_2CO_3 \ \xrightarrow{}\ Na_2[PtCl_6] + 2\;H_2O + CO_2}
* Natria heksakloroplatenato (IV) estiĝas per interagado de nitrozila klorido, *platena (II) klorido* kaj natria klorido:

\mathsf{2\,NOCl + PtCl_2 + 2\,NaCl \xrightarrow [\,]{}\, Na_2[PtCl_6] + 2\,NO\uparrow}

## Reakcioj 
* Kiam hejtata, ĝi perdas akvon de kristaliĝo:
\mathsf{Na_2[PtCl_6]\cdot 6\;H_2O \ \xrightarrow{100^oC}\ Na_2[PtCl_6] + 6\;H_2O \uparrow}
* With magnezio, natria heksakloroplatenato estas reduktita:
\mathsf{Na_2[PtCl_6] + 2\;Mg \ \xrightarrow{100^oC}\ 2\;KCl + 2\;MgCl_2 + Pt  \downarrow}

## Literaturo 
* Sigma Aldrich
* Santa Cruz Biotechnology 
* Chemical Book
* Handbook of Inorganic Compounds, Second Edition, Dale L. Perry
* Inorganic Syntheses, Volume 7, Inorganic Syntheses, Inc.
* Sittig's Handbook of Toxic and Hazardous Chemicals and Carcinogens ..., Volume 1
* Sodium Compounds—Advances in Research and Application: 2013 Edition

## Referencoj 
Kategorio:Natriaj kombinaĵoj
Kategorio:Kloro-platenatoj
Hieratika skribo

[eta|220ra|Hieratika skribo: la [Ebers-papiruso.]]
[eta|[Papiruso Edwin Smith.]]
La **hieratika skribo**, termino venanta el la malnovgreka ἱερατικά (*hieratika*, sankta), permesis al la skribistoj de la Antikva Egiptio skribi rapide, simpligante la hieroglifojn kiam ili estis faritaj sur papirusoj, kaj estis proksime ligita al la hieroglifa skribo. Ĝi estis dum vastaj periodoj, la skribo uzata en administraj kaj religiaj tekstoj; ĝia nomo estis uzita unuafoje de Klemento de Aleksandrio en la 2-a jarcento.

La hieroglifa skribo ne estis la plej taŭga por skribi per kalamo sur papirusoj, kaj tio ĉi estigis la paralelan evoluon de la hieratika skribo, pli simpla kaj stiligita, kiu estis uzata de la skribistoj en religiaj, sciencaj kaj literatura skriboj ĝis fino de la malnova egipta civilizo.

Laŭ Goedicke, la hieratika skribo estis unuafoje uzata dum la pradinastia periodo de Egiptio, samtempe kiam la hieroglifa skribo evoluis, uzata ĉefe sur ŝtonoj. Kvankam la simboloj estas tre similaj, povas esti eraro konsideri la hieratikan skribon kiel derivaĵon de la hieroglifoj. La unuaj skribitaj tekstoj per inko kaj peniko kiujn ni konas havas nenian indicon pri la deveno de la hieratiko el la hieroglifoj. La surŝtone tajlitaj hieroglifoj ne aperis ĝis la 1a dinastio, kiam la hieratiko jam estis ofta praktiko. La du skribsistemoj estas ligitaj al paralela evoluo, ne en ununura linia evoluo. La hieratiko uziĝis dum la tuta faraona periodo, eĉ en la grek-romia periodo de Egiptio eĉ se malpli ofte.

La papiruso kun hieratika skribo plej antikve konata venas de la epoko de Neferirkara-Kakai, de la 5a dinastio; ĝi estis skribita per kalamo, kano tranĉita kiel peniko, kaj nigra inko, aŭ ruĝa kie estus necese substrekigi specifajn aferojn. La tekstoj estis faritaj kiel la hieroglifa skribo, en linioj aŭ kolonoj, sed ekde la 12a dinastio ĝi nur aperas en linioj kaj ĉiam de dekstro al maldekstro. Temas pri grafismo tre utila por uzado de papiruso kaj ostrakonoj.

Ekde la fino de la 20a dinastio ĝis komenco de la 26a dinastio, dum la Tria Meza Periodo de Egiptio, estiĝis la skribsistemo nomata "nenorma hieratika skribo" kiu estis uzata ekde la 9a ĝis la 7a jarcento a.K, en la regiono de Tebo, kie kelkaj enskriboj sur monumentoj estis realigitaj per hieratika skribo; sed ĝi ĉefe uziĝis en leĝaj tekstoj, lu-kontraktoj, leteroj kaj aliaj ĉiutagaĵoj.

## Vidu ankaŭ 
* Demotika skribo

Kategorio:Literaturo de Malnova Egiptio
Kategorio:Piktogramoj
Kategorio:Skribsistemoj
Falguière (pariza metrostacio)

**Falguière** [falɡjɛʁ] estas stacio de la Metroo de Parizo sur linio 12, situanta en la 15-a arondismento de Parizo.

## Stacio 
La stacio estis malfermita en 1910.

Ĝi situas en la nord-orienta ekstremo de Strato Falguière kies nomo omaĝas al Alexandre Falguière, franca skulptisto de la 19-a jarcento.

## Interkonektoj 
*  RATP 28 82 89 92

## Proksime 
* Hospitalo Necker-Enfants malades
* Muzeo Bourdelle

## Vidu ankaŭ 
* Listo de metrostacioj de Parizo
* Linio 12 de la metroo de Parizo

Kategorio:Linio 12 de la metroo de Parizo
Kategorio:Stacioj de la metroo de Parizo
Kategorio:Metrostacioj en la 15-a arondismento de Parizo
Kategorio:Metrostacioj malfermitaj en 1910
Kategorio:1910 en Francio
Kaŝiĝinta Dio

La sintagmo ***Deus absconditus*** (el la latina: "(kaŝiĝinta dio") ĉeestas en biblia versego de la profetia libro de Jesaja (45,15) : ”Vere Vi estas Dio Sin kaŝanta, Dio de Izrael, Savanto”.

Referencante al la nemezurebleco de la saĝo de Dio, al la neesplorebleco pri lia volo kaj al la senfina diferenco kompare kun la kreitaĵaro (*La tute alia*), tiu koncepto fariĝas “centra” kaj en la negativa teologio kaj en la dialektika teologio de Karl Barth.

La *Deus absconditus* estus en rilato kun la temo de la libera volo kaj de la hermeneŭtika cirklo fido-racio. Dio, nome, manifestiĝus tiamaniere ke *la homa libero ne estu eliminata de la evidento, ke la fido restu elekto kaj ne fakta dateno evidenta kaj nerefutebla flanke de la racio*.

## Notoj 
## Vidu ankaŭ 
* Deo ignoto
* Izoliĝinta dio
* Apofata teologio
* Negativa teologio
* Dialektika teologio
* Karl Barth
* Listo de latinaj eldiroj

## Literaturo 
* Volker Leppin: *Deus absconditus und Deus revelatus. Transformationen mittelalterlicher Theologie in der Gotteslehre von „De servo arbitrio“*; in: Berliner Theologische Zeitschrift 22 (2005), S. 55–69, ISSN|0724-6137
* Horst Beintker: *Luthers Gotteserfahrung und Gottesanschauung*; in: Leben und Werk Martin Luthers von 1526 bis 1546 – Festgabe zu seinem 500. Geburtstag, Band 1; Berlin, 1985.

Kategorio:Kristana teologio
Kategorio:Teologio
Kategorio:Diismo
Somera Esperanto Universitato

Ekde 1962 dum preskaŭ tri jardekoj okazis aranĝo **Somera Esperanto Universitato** en Gyula, Hungario.

## Konataj datumoj 
* 1967: 8a - 15a de julio
* 1983: 23a - 30a de julio (21a SEU)

## Vidu ankaŭ
* Somera Universitato

Kategorio:Esperanto-renkontiĝoj
Kategorio:Universitat-nivela instruado de Esperanto
György Forró

**György Forró** [djordj forO], laŭ hungarlingve kutima nomordo **Forró György** estis hungara pastro, monaĥo, profesoro, misiisto.

György Forró http://mek.oszk.hu/03600/03630/html/f/f05835.htm naskiĝis en 1571 ie en Transilvanio. Li mortis la  1641 en Hungara reĝlando en Nagyszombat (nuntempa Trnava en Slovakio).

## Biografio 
György Forró aliĝis al la jezuitoj en 1588 en Krakovo. Li akiris filozofian (komprenu sciencan) kaj teologian diplomojn. En 1598 li pastriĝis, post jaroj li monaĥiĝis. Li instruiis filozofion kaj teologion en Graz ekde 1600. Inter 1607 kaj 1610 li estis misiisto en Transilvanio, poste en Supra Hungarujo kaj Dalmatio. Inter 1618 kaj 1623 li estis rektoro en Zagrebo, poste li havis signifajn jezuitajn postenojn. Li estis grava apoganto de Péter Pázmány dum fondo de Jezuita Universitato de Nagyszombat, kie li estis rektoro inter 1736 kaj 1740 http://www.elte.hu/rektorok. Samloke li doktoriĝis el teologio en 1736.

## Elektitaj publikaĵoj 
* partopreno en tradukado de Biblio en 1612
* postlasintaj manuskriptoj (ekleziaj paroladoj) en 3 volumoj

## Fontoj 
* hungarlingva biografio
* hungarlingva biografio kun foto (la koncerna teksto estas legebla pli malsupre)
 
Kategorio:Hungaraj pastroj
Kategorio:Hungaraj altlernejaj instruistoj
Kategorio:Hungaraj jezuitaj monaĥoj
Kategorio:Hungaraj misiistoj
Sekvestranto (kemio)

Sekvestranto estas kemia alnomo uzata en dieta suplemento por indiki substancojn kiuj plibonigas la kvaliton kaj stabilecon de manĝaj produktoj. La sekvestrantoj estigas kompleksajn kelatojn kun multevalentaj metalaj jonoj, specife per kupro, fero kaj nikelo, kiuj preventas grasoksidadon en manĝaĵo. Sekvestrantoj estas speco de nutrokonservanto. Biologie ni trovas la sekvestrantojn de galacidoj, kiuj estas steroidaj acidoj trovataj ĉefe en la galo de la mamuloj.

Kelkaj ekzemploj de nutro-sekvestrantoj estas citrata acido, fosfata acido, tartrata acido, natria acetato, ktp.

Kategorio:Kemio